CELEX: 32012D0285
Language: hr
Date: 2012-05-31 00:00:00
Title: Odluka Vijeća 2012/285/ZVSP od 31. svibnja 2012. o mjerama ograničavanja protiv određenih osoba, subjekata i tijela koji ugrožavaju mir, sigurnost ili stabilnost u Republici Gvineji Bisau i o stavljanju izvan snage Odluke 2012/237/ZVSP

18/Sv. 11
            
            
               HR
            
            
               Službeni list Europske unije
            
            
               189
            
         32012D0285
   
               L 142/36
            
            
               SLUŽBENI LIST EUROPSKE UNIJE
            
         ODLUKA VIJEĆA 2012/285/ZVSP
   od 31. svibnja 2012.
   o mjerama ograničavanja protiv određenih osoba, subjekata i tijela koji ugrožavaju mir, sigurnost ili stabilnost u Republici Gvineji Bisau i o stavljanju izvan snage Odluke 2012/237/ZVSP
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:
   
               (1)
            
            
               Vijeće je 3. svibnja 2012. donijelo Odluku 2012/237/ZVSP o mjerama ograničavanja protiv određenih osoba, subjekata i tijela koji ugrožavaju mir, sigurnost ili stabilnost u Republici Gvineji Bisau (1).
            
         
               (2)
            
            
               Vijeće sigurnosti Ujedinjenih naroda usvojilo je 18. svibnja 2012. Rezoluciju 2048 (2012.), kojom je uvedena zabrana putovanja osobama koje pokušavaju spriječiti obnovu ustavnog poretka ili svojim djelovanjem potkopavaju stabilnost u Republici Gvineji Bisau, a posebno onima koje su igrale vodeću ulogu u državnom udaru 12. travnja 2012. i svojim djelovanjem pokušavaju oslabiti vladavinu prava, ograničiti snagu civilne vlasti i nastaviti s praksom nekažnjavanja i nestabilnosti u državi.
            
         
               (3)
            
            
               S obzirom na ozbiljnost stanja u Republici Gvineji Bisau, na popise osoba i subjekata koji podliježu mjerama ograničavanja iz Odluke 2012/237/ZVSP trebalo bi uvrstiti dodatne osobe.
            
         
               (4)
            
            
               Odluku 2012/237/ZVSP bi, stoga, trebalo staviti izvan snage i zamijeniti ovom Odlukom,
            
         DONIJELO JE OVU ODLUKU:
   Članak 1.
   1.   Države članice poduzimaju potrebne mjere kako bi se spriječio ulazak na njihova državna područja ili provoz kroz njih:
   
               (a)
            
            
               osobama navedenim u Prilogu RVSUN-u 2048 (2012.) i drugim osobama koje odredi Vijeće sigurnosti ili Odbor, osnovan temeljem stavka 9. RVSUN-a 2048 (2012.) („Odbor”), u skladu sa stavkom 6. RVSUN-a 2048 (2012.), kako su navedene u Prilogu I.;
            
         
               (b)
            
            
               osobama koje nisu obuhvaćene Prilogom I., a koje djeluju ili podupiru djelovanje kojim se ugrožava mir, sigurnost ili stabilnost u Republici Gvineji Bisau te osobama koje su s njima povezane, kako su navedene u Prilogu II.
            
         2.   Stavak 1. ne obvezuje državu članicu da vlastitim državljanima odbije ulazak na svoje državno područje.
   3.   Stavak 1. točka (a) ne primjenjuje se ako Odbor utvrdi da:
   
               (a)
            
            
               putovanje je opravdano zbog humanitarnih potreba, uključujući vjerske dužnosti; ili
            
         
               (b)
            
            
               bi izuzeće pospješilo ciljeve mira i nacionalnog pomirenja u Republici Gvineji Bisau te stabilnosti u regiji.
            
         4.   Stavak 1. točka (a) ne primjenjuje se kada je ulazak ili provoz potreban radi dovršenja sudskog postupka.
   5.   Stavak 1. točka (b) ne dovodi u pitanje slučajeve kada je država članica vezana obvezom iz međunarodnog prava, naime:
   
               (a)
            
            
               kao država domaćin međunarodne međuvladine organizacije;
            
         
               (b)
            
            
               kao država domaćin međunarodne konferencije koju su sazvali Ujedinjeni narodi ili je pod pokroviteljstvom Ujedinjenih naroda;
            
         
               (c)
            
            
               na temelju multilateralnog sporazuma kojim se dodjeljuju povlastice i imuniteti; ili
            
         
               (d)
            
            
               na temelju Mirovnog ugovora iz 1929. (Lateranski pakt) koji su sklopili Sveta Stolica (Država Vatikanskoga Grada) i Italija.
            
         6.   Stavak 5. također se primjenjuje u slučajevima kada je država članica domaćin Organizacije za europsku sigurnost i suradnju (OESS),
   7.   Vijeće se propisno obavješćuje o svim slučajevima kada država članica odobri izuzeće u skladu sa stavkom 5. ili 6.
   8.   Države članice mogu odobriti izuzeća od mjera uvedenih stavkom 1. točkom (b) kada je putovanje opravdano hitnom potrebom za humanitarnom pomoći ili sudjelovanjem na međuvladinim sastancima, uključujući one koje promiče Unija ili im je domaćin država članica koja predsjeda uredom OESS-a a na kojima se vodi politički dijalog kojim se izravno promiče demokracija, ljudska prava i vladavina prava u Republici Gvineji Bisau.
   9.   Država članica koja želi odobriti izuzeća iz stavka 8. o tome u pisanom obliku obavješćuje Vijeće. Izuzeće se smatra odobrenim ako jedan ili više članova Vijeća ne iznese pisani prigovor u roku dva radna dana od zaprimanja obavijesti o predloženom izuzeću. Ako jedan ili više članova Vijeća iznese prigovor, Vijeće, djelujući kvalificiranom većinom, može odlučiti odobriti predloženo izuzeće.
   10.   U slučajevima kada država članica na temelju stavaka 5., 6., 8. i 9. odobri ulazak na svoje državno područje ili provoz kroz njega osobama navedenima u Prilogu II., odobrenje je ograničeno na svrhu u koju je izdano i na osobe na koje se odnosi.
   Članak 2.
   1.   Zamrzavaju se sva financijska sredstva i gospodarski izvori koji pripadaju ili su u vlasništvu ili ih drže ili nadziru fizičke ili pravne osobe, subjekti ili tijela koji djeluju ili podupiru djelovanja kojima se ugrožava mir, sigurnost ili stabilnost u Republici Gvineji Bisau i s njima povezane fizičke ili pravne osobe, subjekti ili tijela, kako su navedeni u Prilogu II.
   2.   Nikakva financijska sredstva ili gospodarski izvori ne stavljaju se na raspolaganje, izravno ili neizravno, fizičkim ili pravnim sobama, subjektima ili tijelima, kako su navedeni u Prilogu III., ili za njihovu korist.
   3.   Nadležno tijelo države članice može, pod uvjetima koje smatra primjerenima, odobriti oslobađanje određenih zamrznutih financijskih sredstava ili gospodarskih izvora ili može određena financijska sredstva ili gospodarske izvore staviti na raspolaganje, nakon što utvrdi da su dotična financijska sredstva ili gospodarski izvori:
   
               (a)
            
            
               potrebni kako bi se zadovoljile osnovne potrebe osoba navedenih u Prilogu III. i njihovih uzdržavanih članova obitelji, uključujući plaćanja za hranu, najam ili hipoteku, lijekove i liječenja, poreze, premije osiguranja te komunalne naknade;
            
         
               (b)
            
            
               namijenjeni isključivo za plaćanje opravdanih honorara i naknada troškova pružanja pravnih usluga;
            
         
               (c)
            
            
               namijenjeni isključivo za plaćanje naknada ili troškova za rutinsko držanje ili održavanje zamrznutih financijskih sredstava i gospodarskih izvora;
            
         
               (d)
            
            
               potrebni za izvanredne troškove, pod uvjetom da je nadležno tijelo o razlozima zbog kojih smatra da se posebno odobrenje treba izdati obavijestilo ostala nadležna tijela i Komisiju najmanje dva tjedna prije odobrenja.
            
         Države članice obavješćuju ostale države članice i Komisiju o svakom odobrenju izdanom na temelju ovog stavka.
   4.   Odstupajući od stavka 1., nadležno tijelo države članice može odobriti oslobađanje određenih zamrznutih financijskih sredstava ili gospodarskih izvora ako su ispunjeni sljedeći uvjeti:
   
               (a)
            
            
               dotična financijska sredstva ili gospodarski izvori podliježu sudskom, upravnom ili arbitražnom založnom pravu zasnovanom prije datuma uvrštenja fizičke ili pravne osobe, subjekta ili tijela iz stavka 1. na popis iz Priloga III. ili da podliježu sudskoj, upravnoj ili arbitražnoj odluci donesenoj prije tog datuma;
            
         
               (b)
            
            
               financijska sredstva i gospodarski izvori koristit će se isključivo za podmirenje tražbina koje su osigurane takvim založnim pravom ili priznate kao valjane u takvoj odluci, u granicama određenima mjerodavnim pravom i propisima kojima se uređuju prava osoba koje imaju takva potraživanja;
            
         
               (c)
            
            
               založno pravo ili odluka nisu u korist fizičke ili pravne osobe, subjekta ili tijela koji su navedeni u Prilogu III.;
            
         
               (d)
            
            
               priznavanje založnog prava ili odluke nije u suprotnosti s javnim poretkom u dotičnoj državi članici.
            
         Države članice obavješćuju druge države članice i Komisiju o svakom odobrenju izdanom na temelju ovog stavka.
   5.   Stavak 2. ne primjenjuje se na priljeve na zamrznute račune na ime:
   
               (a)
            
            
               kamata ili drugih prihoda na tim računima; ili
            
         
               (b)
            
            
               plaćanja dospjelih na temelju ugovora, sporazuma ili obveza koji su sklopljeni ili nastali prije datuma od kojeg su ti računi počeli podlijegati odredbama ove Odluke;
            
         pod uvjetom da se na sve takve kamate, druge prihode i plaćanja i dalje primjenjuje stavak 1.
   Članak 3.
   1.   Vijeće provodi izmjene Priloga I. na temelju odluka Vijeća sigurnosti ili Odbora.
   2.   Vijeće, na prijedlog države članice ili visokog predstavnika Unije za vanjsku i sigurnosnu politiku, prema potrebi usvaja izmjene popisa sadržanih u prilozima II. i III.
   3.   Vijeće dostavlja svoju odluku, uključujući razloge uvrštenja na popis, fizičkoj ili pravnoj osobi, subjektu ili tijelu s popisa iz Priloga III., izravno ako je poznata adresa ili objavom obavijesti, pri čemu se fizičkoj ili pravnoj osobi, subjektu ili tijelu pruža mogućnost očitovanja.
   4.   Ako je očitovanje dostavljeno ili je iznesen novi važni dokazi, Vijeće preispituje svoju odluku i o tome na odgovarajući način obavješćuje dotičnu fizičku ili pravnu osobu, subjekt ili tijelo s popisa iz Priloga III.
   Članak 4.
   Kako bi učinak mjera iz ove Odluke bio što veći, Unija ohrabruje treće države da donesu mjere ograničavanja slične onima sadržanima u ovoj Odluci.
   Članak 5.
   1.   Ova se Odluka prema potrebi preispituje, mijenja ili stavlja izvan snage, posebno u svjetlu odgovarajućih odluka Vijeća sigurnosti.
   2.   Mjere iz članka 1. stavka 1. točke (b) i članka 2. preispituju se u redovitim vremenskim razmacima, a najmanje svakih 12 mjeseci. Na dotične osobe i subjekte prestaju se primjenjivati ako Vijeće, u skladu s postupkom iz članka 3. stavka 2., utvrdi da uvjeti za njihovu primjenu više nisu ispunjeni.
   Članak 6.
   Odluka 2012/237/ZVSP stavlja se izvan snage.
   Članak 7.
   Ova Odluka stupa na snagu na dan objave u Službenom listu Europske unije.
   
      Sastavljeno u Bruxellesu 31. svibnja 2012.
      
         
            Za Vijeće
         
         
            Predsjednik
         
         N. WAMMEN
      
   
   
      (1)  SL L 119, 4.5.2012., str. 43.
   PRILOG I.
   
      Popis osoba iz članka 1. stavka 1. točke (a)
   
   
                
            
            
               Ime
            
            
               Identifikacijski podaci
               (datum i mjesto rođenja (d.r. i m.r.), broj putovnice/osobne iskaznice itd.)
            
            
               Razlozi uvrštenja na popis
            
         
               1.
            
            
               General António INJAI
               (također poznat kao António INDJAI)
            
            
               Državljanstvo: Gvineja Bisau
               d.r.: 20.1.1955.
               m.r.: Encheia, Sector de Bissorá, Região de Oio, Gvineja Bisau
               Roditelji: Wasna Injai i Quiritche Cofte
               Službena funkcija: general pukovnik – načelnik stožera oružanih snaga
               Putovnica: diplomatska putovnica br. AAID00435
               Datum izdavanja: 18.2.2010.
               Mjesto izdavanja: Gvineja Bisau
               Datum prestanka važenja: 18.2.2013.
            
            
               António Injai bio je osobno umiješan u planiranje i vođenje pobune 1. travnja 2010., koja je kulminirala nezakonitim zatvaranjem predsjednika vlade Carla Gomesa mlađeg i tadašnjeg načelnika stožera oružanih snaga Joséa Zamora Indute; za vrijeme izbornog razdoblja 2012. Injai je, u svojstvu načelnika stožera oružanih snaga, davao izjave u kojima je prijetio zbacivanjem izabranih vlasti i obustavom izbornog postupka; António Injai bio je umiješan u operativno planiranje državnog udara 12. travnja 2012. Poslije tog državnog udara prvo priopćenje „vojnog zapovjedništva” izdao je glavni stožer oružanih snaga pod vodstvom generala Injaija.
            
         
               2.
            
            
               General bojnik Mamadu TURE (N’KRUMAH)
            
            
               Državljanstvo: Gvineja Bisau
               d.r.: 26.4.1947.
               Službena funkcija: zamjenik načelnika stožera oružanih snaga
               Diplomatska putovnica br. DA0002186
               Datum izdavanja: 30.3.2007.
               Mjesto izdavanja: Gvineja Bisau
               Datum prestanka važenja: 26.8.2013.
            
            
               Član „vojnog zapovjedništva”, koje je preuzelo odgovornost za državni udar 12. travnja 2012.
            
         
               3.
            
            
               General Estêvão NA MENA
            
            
               d.r.: 7.3.1956.
               Službena funkcija: glavni inspektor oružanih snaga
            
            
               Član „vojnog zapovjedništva”, koje je preuzelo odgovornost za državni udar 12. travnja 2012.
            
         
               4.
            
            
               Brigadni general Ibraima CAMARÁ
               (također poznat kao „Papa Camará”)
            
            
               Državljanstvo: Gvineja Bisau
               d.r.: 11.5.1964.
               Roditelji: Suareba Camará i Sale Queita
               Službena funkcija: načelnik stožera zračnih snaga
               Diplomatska putovnica br. AAID00437
               Datum izdavanja: 18.2.2010.
               Mjesto izdavanja: Gvineja Bisau
               Datum prestanka važenja: 18.2.2013.
            
            
               Član „vojnog zapovjedništva”, koje je preuzelo odgovornost za državni udar 12. travnja 2012.
            
         
               5.
            
            
               Potpukovnik Daba NA WALNA
               (također poznat kao „Daba Na Walna”)
            
            
               Državljanstvo: Gvineja Bisau
               d.r.: 6.6.1966.
               Roditelji: Samba Naualna i In-Uasne Nanfafe
               Službena funkcija: glasnogovornik „vojnog zapovjedništva”
               Putovnica br. SA 0000417
               Datum izdavanja: 29.10.2003.
               Mjesto izdavanja: Gvineja Bisau
               Datum prestanka važenja: 10.3.2013.
            
            
               Glasnogovornik „vojnog zapovjedništva”, koje je preuzelo odgovornost za državni udar 12. travnja 2012.
            
         PRILOG II.
   
      Popis osoba iz članka 1. stavka 1. točke (b)
   
   
                
            
            
               Ime
            
            
               Identifikacijski podaci
               (datum i mjesto rođenja (d.r. i m.r.), broj putovnice/osobne iskaznice itd.)
            
            
               Razlozi uvrštenja na popis
            
            
               Datum uvrštenja na popis
            
         
               1.
            
            
               General Augusto MÁRIO CÓ
            
            
               Službena funkcija: načelnik stožera vojske
            
            
               Član „vojnog zapovjedništva”, koje je preuzelo odgovornost za državni udar 12. travnja 2012.
            
            
               1.6.2012.
            
         
               2.
            
            
               General Saya Braia Na NHAPKA
            
            
               Državljanstvo: Gvineja Bisau
               Službena funkcija: vođa predsjedničke garde
            
            
               Član „vojnog zapovjedništva”, koje je preuzelo odgovornost za državni udar 12. travnja 2012.
            
            
               1.6.2012.
            
         
               3.
            
            
               Pukovnik Tomás DJASSI
            
            
               Državljanstvo: Gvineja Bisau
               d.r.: 18. rujna 1968.
               Službena funkcija: zapovjednik nacionalne garde.
               Putovnica: AAIS00820
               Datum izdavanja: 24.11.2010.
               Mjesto izdavanja: Gvineja Bisau
               Datum prestanka važenja: 27.4.2012.
            
            
               Član „vojnog zapovjedništva”, koje je preuzelo odgovornost za državni udar 12. travnja 2012.
            
            
               1.6.2012.
            
         
               4.
            
            
               Pukovnik Cranha DANFÁ
            
            
               Državljanstvo: Gvineja Bisau
               Službena funkcija: voditelj operacija združenog stožera oružanih snaga
            
            
               Član „vojnog zapovjedništva”, koje je preuzelo odgovornost za državni udar 12. travnja 2012. Bliski savjetnik načelnika stožera oružanih snaga Antónia Injaija.
            
            
               1.6.2012.
            
         
               5.
            
            
               Pukovnik Celestino de CARVALHO
            
            
               Državljanstvo: Gvineja Bisau
               d.r.: 14.6.1955.
               Roditelji: Domingos de Carvalho i Josefa Cabral
               Službena funkcija: predsjednik Nacionalnog instituta za obranu
               Putovnica: diplomatska putovnica DA0002166
               Datum izdavanja: 19.2.2007.
               Mjesto izdavanja: Gvineja Bisau
               Datum prestanka važenja: 15.4.2013.
            
            
               Član „vojnog zapovjedništva”, koje je preuzelo odgovornost za državni udar 12. travnja 2012. Bivši načelnik stožera zračnih snaga. Njegova prisutnost u izaslanstvu koje se 26. travnja sastalo s ECOWAS-om potvrđuje njegovo sudjelovanje u „vojnom zapovjedništvu”.
            
            
               1.6.2012.
            
         
               6.
            
            
               Satnik (mornarica) Sanhá CLUSSÉ
            
            
               Državljanstvo: Gvineja Bisau
               Datum rođenja: 28. rujna 1965.
               Roditelji: Clusse Mutcha i Dalu Imbungue
               Službena funkcija: vršitelj dužnosti načelnika stožera u mornarici
               Putovnica: SA 0000515
               Datum izdavanja: 8.12.2003.
               Mjesto izdavanja: Gvineja Bisau
               Datum prestanka važenja: 29.8.2013.
            
            
               Član „vojnog zapovjedništva”, koje je preuzelo odgovornost za državni udar 12. travnja 2012. Njegova prisutnost u izaslanstvu koje se 26. travnja sastalo s ECOWAS-om potvrđuje njegovo sudjelovanje u „vojnom zapovjedništvu”.
            
            
               1.6.2012.
            
         
               7.
            
            
               Potpukovnik Júlio NHATE
            
            
               Državljanstvo: Gvineja Bisau
               Godina rođenja: 1972.
               Službena funkcija: zapovjednik padobranske jedinice
            
            
               Član „vojnog zapovjedništva”, koje je preuzelo odgovornost za državni udar 12. travnja 2012. Potpukovnik Júlio Nhate vodio je vojnu operaciju u potporu državnom udaru 12. travnja 2012.
            
            
               1.6.2012.
            
         
               8.
            
            
               Potpukovnik Tchipa NA BIDON
            
            
               Državljanstvo: Gvineja Bisau
               Datum rođenja: 28. svibnja 1954.
               Roditelji: „Nabidom”
               Službena funkcija: voditelj vojne obavještajne službe
               Putovnica: diplomatska putovnica DA0001564
               Datum izdavanja: 30.11.2005.
               Mjesto izdavanja: Gvineja Bisau
               Datum prestanka važenja: 15.5.2011.
            
            
               Član „vojnog zapovjedništva”, koje je preuzelo odgovornost za državni udar 12. travnja 2012.
            
            
               1.6.2012.
            
         
               9.
            
            
               Potpukovnik Tcham NA MAN (također poznat kao Namam)
            
            
               Državljanstvo: Gvineja Bisau
               d.r.: 27. veljače 1953.
               Roditelji: Biute Naman i Ndjade Na Noa
               Službena funkcija: voditelj vojne bolnice oružanih snaga
               Putovnica: SA0002264
               Datum izdavanja: 24.7.2006.
               Mjesto izdavanja: Gvineja Bisau
               Datum prestanka važenja: 23.7.2009.
            
            
               Član „vojnog zapovjedništva”, koje je preuzelo odgovornost za državni udar 12. travnja 2012. Potpukovnik Tcham Na Man također je član visokog vojnog zapovjedništva.
            
            
               1.6.2012.
            
         
               10.
            
            
               Bojnik Samuel FERNANDES
            
            
               Državljanstvo: Gvineja Bisau
               Datum rođenja: 22.1.1965.
               Roditelji: José Fernandes i Segunda Iamite
               Službena funkcija: pomoćnik direktora operacija nacionalne garde
               Putovnica: AAIS00048
               Datum izdavanja: 24.3.2009.
               Mjesto izdavanja: Gvineja Bisau
               Datum prestanka važenja: 24.3.2012.
            
            
               Član „vojnog zapovjedništva”, koje je preuzelo odgovornost za državni udar 12. travnja 2012.
            
            
               1.6.2012.
            
         
               11.
            
            
               Bojnik Idrissa DJALÓ
            
            
               Državljanstvo: Gvineja Bisau
               d.r.: 6. siječnja 1962.
               Službena funkcija: savjetnik za protokol načelniku stožera oružanih snaga
            
            
               Član „vojnog zapovjedništva”, koje je preuzelo odgovornost za državni udar 12. travnja 2012. Bio je jedan od prvih časnika koji je potpisivanjem jednog od svojih prvih priopćenja (br. 5 od 13. travnja) javno očitovao svoju povezanost s „vojnim zapovjedništvom”. Bojnik Djaló radi i za vojnu obavještajnu službu.
            
            
               1.6.2012.
            
         
               12.
            
            
               Zapovjednik (mornarica) Bion NA TCHONGO (također poznat kao Nan Tchongo
            
            
               Državljanstvo: Gvineja Bisau
               d.r.: 8. travnja 1961.
               Roditelji: Cunha Nan Tchongo i Bucha Natcham
               Službena funkcija: voditelj mornaričke obavještajne službe
               Putovnica: diplomatska putovnica DA0001565
               Datum izdavanja: 1.12.2005.
               Mjesto izdavanja: Gvineja Bisau
               Datum prestanka važenja: 30.11.2008.
            
            
               Član „vojnog zapovjedništva”, koje je preuzelo odgovornost za državni udar 12. travnja 2012.
            
            
               1.6.2012.
            
         
               13.
            
            
               Zapovjednik (mornarica) Agostinho Sousa CORDEIRO
            
            
               Državljanstvo: Gvineja Bisau
               d.r.: 28. svibnja 1962.
               Roditelji: Luis Agostinho Cordeiro i Domingas Soares
               Službena funkcija: voditelj logistike združenog stožera oružanih snaga
               Putovnica: SA0000883
               Datum izdavanja: 14.4.2004.
               Mjesto izdavanja: Gvineja Bisau
               Datum prestanka važenja: 15.4.2013.
            
            
               Član „vojnog zapovjedništva”, koje je preuzelo odgovornost za državni udar 12. travnja 2012.
            
            
               1.6.2012.
            
         
               14.
            
            
               Satnik Paulo SUNSAI
            
            
               Državljanstvo: Gvineja Bisau
               Službena funkcija: pomoćnik vojnog zapovjednika za sjevernu regiju
            
            
               Član „vojnog zapovjedništva”, koje je preuzelo odgovornost za državni udar 12. travnja 2012.
            
            
               1.6.2012.
            
         
               15.
            
            
               Poručnik Lassana CAMARÁ
            
            
               Državljanstvo: Gvineja Bisau
               Službena funkcija: voditelj financijske službe oružanih snaga
            
            
               Član „vojnog zapovjedništva”, koje je preuzelo odgovornost za državni udar 12. travnja 2012. Odgovoran je za nezakonito prisvajanje javnih sredstava u vlasništvu Carine, Glavne uprave za promet te Glavne uprave za granice i migracije. Tim se sredstvima financira „vojno zapovjedništvo”.
            
            
               1.6.2012.
            
         
               16.
            
            
               Poručnik Julio NA MAN
            
            
               Državljanstvo: Gvineja Bisau
               Službena funkcija: pobočnik načelnika stožera oružanih snaga
            
            
               Član „vojnog zapovjedništva”, koje je preuzelo odgovornost za državni udar 12. travnja 2012. Poručnik Na Man aktivno je sudjelovao u operativnom zapovijedanju državnim udarom 12. travnja 2012., u okviru naloga Antónia Injaija. Također je u ime „vojnog zapovjedništva” sudjelovao na sastancima s političkim strankama.
            
            
               1.6.2012.
            
         PRILOG III.
   
      Popis osoba, subjekata ili tijela iz članka 2.
   
   
                
            
            
               Ime
            
            
               Identifikacijski podaci (datum i mjesto rođenja (d.r. i m.r.), broj putovnice/osobne iskaznice itd.)
            
            
               Razlozi uvrštenja na popis
            
            
               Datum uvrštenja na popis
            
         
               1.
            
            
               General António INJAI (također poznat kao António INDJAI)
            
            
               Državljanstvo: Gvineja Bisau
               d.r.: 20. siječnja 1955.
               m.r.: Encheia, Sector de Bissorá, Região de Oio, Gvineja Bisau
               Roditelji: Wasna Injai i Quiritche Cofte
               Službena funkcija: general potpukovnik načelnika stožera oružanih snaga
               Putovnica: diplomatska putovnica AAID00435
               Datum izdavanja: 18.2.2010.
               Mjesto izdavanja: Gvineja Bisau
               Datum prestanka važenja: 18.2.2013.
            
            
               António Injai bio je osobno umiješan u planiranje i vođenje pobune 1. travnja 2010., koja je kulminirala nezakonitim zatvaranjem predsjednika vlade Carla Gomesa mlađeg i tadašnjeg načelnika stožera oružanih snaga Joséa Zamora Indute; za vrijeme izbornog razdoblja 2012. Injai je, u svojstvu načelnika stožera oružanih snaga, davao izjave u kojima je prijetio zbacivanjem izabranih vlasti i obustavom izbornog postupka; António Injai bio je umiješan u operativno planiranje državnog udara 12. travnja 2012.
               Poslije tog državnog udara prvo priopćenje „vojnog zapovjedništva” izdao je glavni stožer oružanih snaga pod vodstvom generala Injaija.
            
            
               3.5.2012.
            
         
               2.
            
            
               General bojnik Mamadu TURE (N’KRUMAH)
            
            
               Državljanstvo: Gvineja Bisau
               d.r.: 26. travnja 1947.
               Službena funkcija: zamjenik načelnika stožera oružanih snaga
               Diplomatska putovnica br. DA0002186
               Datum izdavanja: 30.3.2007.
               Mjesto izdavanja: Gvineja Bisau
               Datum prestanka važenja: 26.8.2013.
            
            
               Član „vojnog zapovjedništva”, koje je preuzelo odgovornost za državni udar 12. travnja 2012.
            
            
               3.5.2012.
            
         
               3.
            
            
               General Estêvão NA MENA
            
            
               d.r.: 7. ožujka 1956.
               Službena funkcija: glavni inspektor oružanih snaga
            
            
               Član „vojnog zapovjedništva”, koje je preuzelo odgovornost za državni udar 12. travnja 2012.
            
            
               3.5.2012.
            
         
               4.
            
            
               Brigadni general Ibraima CAMARÁ (također poznat kao „Papa Camará”)
            
            
               Državljanstvo: Gvineja Bisau
               d.r.: 11. svibnja 1964.
               Roditelji: Suareba Camará i Sale Queita
               Službena funkcija: načelnik stožera zračnih snaga
               Diplomatska putovnica br. AAID00437
               Datum izdavanja: 18.2.2010.
               Mjesto izdavanja: Gvineja Bisau
               Datum prestanka važenja: 18.2.2013.
            
            
               Član „vojnog zapovjedništva”, koje je preuzelo odgovornost za državni udar 12. travnja 2012.
            
            
               3.5.2012.
            
         
               5.
            
            
               Potpukovnik Daba NA WALNA (također poznat kao Daba Na Walna)
            
            
               Državljanstvo: Gvineja Bisau
               d.r.: 6. lipnja 1966.
               Roditelji: Samba Naualna i In-Uasne Nanfafe
               Službena funkcija: glasnogovornik „vojnog zapovjedništva”
               Putovnica br. SA 0000417
               Datum izdavanja: 29.10.2003.
               Mjesto izdavanja: Gvineja Bisau
               Datum prestanka važenja: 10.3.2013.
            
            
               Glasnogovornik „vojnog zapovjedništva”, koje je preuzelo odgovornost za državni udar 12. travnja 2012.
            
            
               3.5.2012.
            
         
               6.
            
            
               General Augusto MÁRIO CÓ
            
            
               Službena funkcija: načelnik stožera vojske
            
            
               Član „vojnog zapovjedništva”, koje je preuzelo odgovornost za državni udar 12. travnja 2012.
            
            
               3.5.2012.
            
         
               7.
            
            
               General Saya Braia Na NHAPKA
            
            
               Državljanstvo: Gvineja Bisau
               Službena funkcija: vođa predsjedničke garde
            
            
               Član „vojnog zapovjedništva”, koje je preuzelo odgovornost za državni udar 12. travnja 2012.
            
            
               1.6.2012.
            
         
               8.
            
            
               Pukovnik Tomás DJASSI
            
            
               Državljanstvo: Gvineja Bisau
               d.r.: 18. rujna 1968.
               Službena funkcija: zapovjednik nacionalne garde
               Putovnica: AAIS00820
               Datum izdavanja: 24.11.2010.
               Mjesto izdavanja: Gvineja Bisau
               Datum prestanka važenja: 27.4.2012.
            
            
               Član „vojnog zapovjedništva”, koje je preuzelo odgovornost za državni udar 12. travnja 2012. Bliski savjetnik načelnika stožera oružanih snaga Antónia Injaija.
            
            
               1.6.2012.
            
         
               9.
            
            
               Pukovnik Cranha DANFÁ
            
            
               Državljanstvo: Gvineja Bisau
               Službena funkcija: voditelj operacija združenog stožera oružanih snaga
            
            
               Član „vojnog zapovjedništva”, koje je preuzelo odgovornost za državni udar 12. travnja 2012. Bliski savjetnik načelnika stožera oružanih snaga Antónia Injaija.
            
            
               1.6.2012.
            
         
               10.
            
            
               Pukovnik Celestino de CARVALHO
            
            
               Državljanstvo: Gvineja Bisau
               d.r.: 14.6.1955.
               Roditelji: Domingos de Carvalho i Josefa Cabral
               Službena funkcija: predsjednik Nacionalnog instituta za obranu
               Putovnica: diplomatska putovnica DA0002166
               Datum izdavanja: 19.2.2007.
               Mjesto izdavanja: Gvineja Bisau
               Datum prestanka važenja: 15.4.2013.
            
            
               Član „vojnog zapovjedništva”, koje je preuzelo odgovornost za državni udar 12. travnja 2012. Bivši načelnik stožera zračnih snaga. Njegova prisutnost u izaslanstvu koje se 26. travnja sastalo s ECOWAS-om potvrđuje njegovo sudjelovanje u „vojnom zapovjedništvu”.
            
            
               1.6.2012.
            
         
               11.
            
            
               Satnik (mornarica) Sanhá CLUSSÉ
            
            
               Državljanstvo: Gvineja Bisau
               Datum rođenja: 28. rujna 1965.
               Roditelji: Clusse Mutcha i Dalu Imbungue
               Službena funkcija: vršitelj dužnosti načelnika stožera u mornarici
               Putovnica: SA 0000515
               Datum izdavanja: 8.12.2003.
               Mjesto izdavanja: Gvineja Bisau
               Datum prestanka važenja: 29.8.2013.
            
            
               Član „vojnog zapovjedništva”, koje je preuzelo odgovornost za državni udar 12. travnja 2012. Njegova prisutnost u izaslanstvu koje se 26. travnja sastalo s ECOWAS-om potvrđuje njegovo sudjelovanje u „vojnom zapovjedništvu”.
            
            
               1.6.2012.
            
         
               12.
            
            
               Potpukovnik Júlio NHATE
            
            
               Državljanstvo: Gvineja Bisau
               Godina rođenja: 1972.
               Službena funkcija: zapovjednik padobranske jedinice
            
            
               Član „vojnog zapovjedništva”, koje je preuzelo odgovornost za državni udar 12. travnja 2012. Potpukovnik Júlio Nhate vodio je vojnu operaciju u potporu državnom udaru 12. travnja 2012.
            
            
               1.6.2012.
            
         
               13.
            
            
               Potpukovnik Tchipa NA BIDON
            
            
               Državljanstvo: Gvineja Bisau
               Datum rođenja: 28. svibnja 1954.
               Roditelji: „Nabidom”
               Službena funkcija: voditelj vojne obavještajne službe
               Putovnica: diplomatska putovnica DA0001564
               Datum izdavanja: 30.11.2005.
               Mjesto izdavanja: Gvineja Bisau
               Datum prestanka važenja: 15.5.2011.
            
            
               Član „vojnog zapovjedništva”, koje je preuzelo odgovornost za državni udar 12. travnja 2012.
            
            
               1.6.2012.
            
         
               14.
            
            
               Potpukovnik Tcham NA MAN (također poznat kao Namam)
            
            
               Državljanstvo: Gvineja Bisau
               D.r.: 27. veljače 1953.
               Roditelji: Biute Naman i Ndjade Na Noa
               Službena funkcija: voditelj vojne bolnice oružanih snaga
               Putovnica: SA0002264
               Datum izdavanja: 24.7.2006.
               Mjesto izdavanja: Gvineja Bisau
               Datum prestanka važenja: 23.7.2009.
            
            
               Član „vojnog zapovjedništva”, koje je preuzelo odgovornost za državni udar 12. travnja 2012. Potpukovnik Tcham Na Man također je član visokog vojnog zapovjedništva.
            
            
               1.6.2012.
            
         
               15.
            
            
               Bojnik Samuel FERNANDES
            
            
               Državljanstvo: Gvineja Bisau
               Datum rođenja: 22. siječnja 1965.
               Roditelji: José Fernandes i Segunda Iamite
               Službena funkcija: pomoćnik direktora operacija nacionalne garde
               Putovnica: AAIS00048
               Datum izdavanja: 24.3.2009.
               Mjesto izdavanja: Gvineja Bisau
               Datum prestanka važenja: 24.3.2012.
            
            
               Član „vojnog zapovjedništva”, koje je preuzelo odgovornost za državni udar 12. travnja 2012.
            
            
               1.6.2012.
            
         
               16.
            
            
               Bojnik Idrissa DJALÓ
            
            
               Državljanstvo: Gvineja Bisau
               D.r.: 6. siječnja 1962.
               Službena funkcija: savjetnik za protokol načelniku stožera oružanih snaga
            
            
               Član „vojnog zapovjedništva”, koje je preuzelo odgovornost za državni udar 12. travnja 2012. Bio je jedan od prvih časnika koji je potpisivanjem jednog od svojih prvih priopćenja (br. 5 od 13. travnja) javno očitovao svoju povezanost s „vojnim zapovjedništvom”. Bojnik Djaló radi i za vojnu obavještajnu službu.
            
            
               1.6.2012.
            
         
               17.
            
            
               Zapovjednik (mornarica) Bion NA TCHONGO (također poznat kao Nan Tchongo
            
            
               Državljanstvo: Gvineja Bisau
               D.r.: 8. travnja 1961.
               Roditelji: Cunha Nan Tchongo i Bucha Natcham
               Službena funkcija: voditelj mornaričke obavještajne službe
               Putovnica: diplomatska putovnica DA0001565
               Datum izdavanja: 1.12.2005.
               Mjesto izdavanja: Gvineja Bisau
               Datum prestanka važenja: 30.11.2008.
            
            
               Član „vojnog zapovjedništva”, koje je preuzelo odgovornost za državni udar 12. travnja 2012.
            
            
               1.6.2012.
            
         
               18.
            
            
               Zapovjednik (mornarica) Agostinho Sousa CORDEIRO
            
            
               Državljanstvo: Gvineja Bisau
               D.r.: 28. svibnja 1962.
               Roditelji: Luis Agostinho Cordeiro i Domingas Soares
               Službena funkcija: voditelj logistike združenog stožera oružanih snaga
               Putovnica: SA0000883
               Datum izdavanja: 14.4.2004.
               Mjesto izdavanja: Gvineja Bisau
               Datum prestanka važenja: 15.4.2013.
            
            
               Član „vojnog zapovjedništva”, koje je preuzelo odgovornost za državni udar 12. travnja 2012.
            
            
               1.6.2012.
            
         
               19.
            
            
               Satnik Paulo SUNSAI
            
            
               Državljanstvo: Gvineja Bisau
               Službena funkcija: pomoćnik vojnog zapovjednika za sjevernu regiju
            
            
               Član „vojnog zapovjedništva”, koje je preuzelo odgovornost za državni udar 12. travnja 2012.
            
            
               1.6.2012.
            
         
               20.
            
            
               Poručnik Lassana CAMARÁ
            
            
               Državljanstvo: Gvineja Bisau
               Službena funkcija: voditelj financijske službe oružanih snaga
            
            
               Član „vojnog zapovjedništva”, koje je preuzelo odgovornost za državni udar 12. travnja 2012. Odgovoran je za nezakonito prisvajanje javnih sredstava u vlasništvu Carine, Glavne uprave za promet te Glavne uprave za granice i migracije. Tim se sredstvima financira „vojno zapovjedništvo”.
            
            
               1.6.2012.
            
         
               21.
            
            
               Poručnik Julio NA MAN
            
            
               Državljanstvo: Gvineja Bisau
               Službena funkcija: pobočnik načelnika stožera oružanih snaga
            
            
               Član „vojnog zapovjedništva”, koje je preuzelo odgovornost za državni udar 12. travnja 2012. Poručnik Na Man aktivno je sudjelovao u operativnom zapovijedanju državnim udarom 12. travnja 2012., u okviru naloga Antónia Injaija. Također je u ime „vojnog zapovjedništva” sudjelovao na sastancima s političkim strankama.
            
            
               1.6.2012.